Зарэчча (гарадзкі пасёлак)

Зарэ́чча — мястэчка ў Беларусі, каля ракі Днепрыку. Уваходзіць у склад Рэчыцкага раёну Гомельскай вобласьці. Знаходзіцца за 18 км на паўночны захад ад места і чыгуначнай станцыі Рэчыцы, за 1 км на поўнач ад шашы Бабруйск — Рэчыца (Р82). Гісторыя Паселішча заснавалі ў 1957 годзе над назвай Гомель-30. У тыя часы тут знаходзілася вайсковая ракетная частка. Раней у ваколіцах паселішча знаходзіліся хутары Пагарэльцы, Падбаб’е і іншыя. 2 сакавіка 1995 году паселішчу надалі назву Зарэчча і афіцыйны статус пасёлку гарадзкога тыпу. Насельніцтва Дэмаграфія XX стагодзьдзе: 1997 год — 2 тыс. чал. XXI стагодзьдзе: 2004 год — 1,3 тыс. чал.; 2005 год — 1,5 тыс. чал.; 2006 год — 1,2 тыс. чал.; 2009 год — 2447 чал. (перапіс); 2016 год — 2242 чал.; 2017 год — 2226 чал.; 2018 год — 2242 чал. Інфраструктура У Зарэчы працуюць дашкольная ўстанова, сярэдняя школа, лякарня, бібліятэка. Крыніцы Літаратура Беларуская энцыклапедыя: У 18 т. / Рэдкал.: Г. П. Пашкоў і інш. — Мн.: БелЭн, 1998. — Т. 6: Дадаізм — Застава. — 576 с. — ISBN 985-11-0106-0 Гарады і вёскі Беларусі: Энцыклапедыя. Т. 2, кн. 2. Гомельская вобласць / С.В. Марцэлеў; рэдкал.: Г.П. Пашкоў (гал. рэд.) [і інш.]. — Менск: БелЭн, 2005. — 520 с.: іл. ISBN 985-11-0330-6.